1999R1455 — ET — 06.01.2005 — 005.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B NÕUKOGU MÄÄRUS (EÜ) nr 1455/1999, 1. juuli 1999, millega sätestatakse paprika turustusstandard (EÜT L 167, 2.7.1999, p.22)

Muudetud:









▼B

NÕUKOGU MÄÄRUS (EÜ) nr 1455/1999,

1. juuli 1999,

millega sätestatakse paprika turustusstandard







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, ( 1 ) viimati muudetud komisjoni määrusega (EÜ) nr 1257/1999, ( 2 ) eriti selle artikli 2 lõiget 2, ning arvestades, et: (1) paprika on esitatud määruse (EÜ) nr 2200/96 I lisas tootena, mille turustusstandard tuleb vastu võtta; komisjoni 13. jaanuari 1988. aasta määrust (EMÜ) nr 79/88, millega sätestatakse salati, käharendiivia, eskariooli ja paprika kvaliteedistandardid, ( 3 ) viimati muudetud määrusega (EÜ) nr 888/97, ( 4 ) on korduvalt muudetud ning see ei ole enam juriidiliselt selge; (2) selguse mõttes tuleks paprikat käsitlevad eeskirjad eraldada muude määruse (EMÜ) nr 79/88 kohaldamisalasse kuuluvate toodete eeskirjadest; kõnealuseid eeskirju tuleks seetõttu uuendada ja määruse (EMÜ) nr 79/88 paprikat käsitlev II lisa kehtetuks tunnistada; selleks tuleks maailmaturu läbipaistvuse huvides arvesse võtta paprikastandardit, mida on soovitanud ÜRO Euroopa Majanduskomisjoni riknevate toodete standardimise ja kvaliteedi arendamise töörühm; (3) nende standardite kohaldamine peab ebarahuldava kvaliteediga tooted turult kõrvaldama, suunama tootmist tarbija nõudmisi rahuldavasse suunda ja hõlbustama ausal konkurentsil põhinevaid kaubandussuhteid, parandades seeläbi tootmise tasuvust; (4) neid standardeid kohaldatakse kõikidel turustusetappidel; toodete pikamaavedu, ladustamine teatavaks ajaks või mitmesugused käitlustoimingud võivad kaasa tuua nende bioloogilisest arengust või suuremast või väiksemast riknemisohust põhjustatud kvaliteedi halvenemise; seda riknemist tuleks seetõttu arvesse võtta lähetamisjärgsetel turustusetappidel standardeid kohaldades; (5) käesolevas määruses sätestatud meetmed on kooskõlas värske puu- ja köögivilja korralduskomitee arvamusega, ning arvestades, et: ON VASTU VÕTNUD KÄESOLEVA MÄÄRUSE:







Artikkel 1

CN-koodi 0709 60 10 alla kuuluva paprika turustusstandard on sätestatud lisas.

Seda standardit kohaldatakse kõikidel turustusetappidel määrusega (EÜ) nr 2200/96 sätestatud tingimuste kohaselt.

Lähetamisjärgsetel etappidel võib toodetel esineda vastupidiselt standarditele vähest värskuse ja turdumuse vähenemist ning bioloogilisest arengust või riknemisohust põhjustatud vähest kvaliteedi halvenemist.

Artikkel 2

Määrust (EMÜ) nr 79/88 muudetakse järgmiselt.

1. Pealkirjas asendatakse sõnad “käharendiivia, eskariooli ja paprika” sõnadega “käharendiivia ja eskariooli”.

2. Artikli 1 esimene lõige asendatakse järgmisega: “Koondnomenklatuuri alamrubriikidesse 0705 11, ex07 05 19 ja 0705 29 00 kuuluva salati, käharendiivia ja eskariooli kvaliteedistandardid sätestatakse lisas.”

3. II lisa tunnistatakse kehtetuks.

Artikkel 3

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Määrust kohaldatakse selle jõustumise päevale järgneva kuu esimesest päevast.

Käesolev määrus on tervikuna siduv ja vahetult kohaldatav kõikides liikmesriikides.









LISA

PAPRIKASTANDARD

I. TOOTE MÄÄRATLUS

▼M1

Käesolevat standardit kohaldatakse liigi Capsicum annuum L. var. annuum paprikasortide suhtes, mis tuleb tarbijale müüa värskelt, välja arvatud tööstuslikuks töötlemiseks ettenähtud paprikad.

▼B

Paprikad võib kuju järgi liigitada nelja kaubanduslikku tüüpi:

— pikergused (koonilised),

— kandilised (tömbid),

— kandilised teravatipulised (talbjad),

— lapikud (tomatipaprika).

II. KVALITEEDINÕUDED

Standardis määratletakse müügivalmis ja pakendatud paprikate kvaliteedinõuded.

A. Miinimumnõuded

Võttes arvesse iga klassi erinõudeid ja lubatud hälbeid, peavad kõikides klassides paprikad olema:

— terved,

— veatud; mädanenud või toiduks kõlbmatud riknenud tooted ei ole lubatud,

— puhtad, nähtava võõrolluseta,

— värske välimusega,

— taimekahjuriteta,

— taimekahjurite tekitatud kahjustusteta,

— hästi arenenud,

— külmakahjustusteta,

— armistumata vigastusteta,

— päikesepaistest põhjustatud värvusvigadeta (välja arvatud jaotise B “Klassifikatsioon” punktis ii esitatud nõuded),

— koos viljavarrega,

— ebatavalise pinnaniiskuseta,

— võõra lõhna ja maitseta.

Paprikad peavad olema niisuguses valmimisastmes ja seisukorras, et need:

— kannatavad vedu ja käitlemist, ja

— jõuavad sihtkohta rahuldavas seisukorras.

B. Liigitamine

Paprikad liigitatakse kahte järgnevalt määratletud klassi:

i) I klass

Selle klassi paprikad peavad olema hea kvaliteediga. Need peavad olema küpsusastme kohaselt sordile ja kaubanduslikule tüübile vastavate omadustega arengu, kuju ja värvuse poolest.

Need peavad olema:

— kõvad,

— plekkideta. — Viljavars võib olla veidi vigastatud või lõigatud, kuid tupplehed peavad olema terved.

ii) II klass

Sellesse klassi kuuluvad paprikad, mida ei või liigitada I klassi, kuid mis vastavad eespool nimetatud miinimumnõuetele.

Paprikatel võib olla järgmisi tühiseid vigu, kui on säilinud põhilised kvaliteedi-, säilivus- ja esitusviisi omadused:

— tühised kuju- ja valmimisvead,

— päikesepaistest tingitud värvusvead või armistunud laigukujulised vigastused suurusega mitte üle 1 cm2 ja/või pikergused kuni 2 cm pikkused armistunud pindmised vigastused vilja kohta,

— vähesed kuivad pindmised lõhed kogupikkusega kuni 3 cm. — Need ei pea olema eriti kõvad, kuid ei tohi olla närbunud. — Tupplehed võivad olla veidi vigastatud või lõigatud.

III. SUURUSNÕUDED

Suurus määratakse paprikate ülaosa läbimõõdu (laiuse) alusel. Lapikutel viljadel (tomatipaprikal) tähendab laius suurimat ristlõike läbimõõtu.

Sorditud paprikate puhul ei või samas pakendis oleva suurima ja väikseima paprika läbimõõtude vahe ületada 20 mm.

Paprikate laiuse alammäär on:

▼M1

— pikergustel (koonilistel): 20 mm,

▼B

— kandilistel (tömpidel) ja kandilistel teravatipulistel (talbjatel): 40 mm,

— lapikutel (tomatipaprikatel): 55 mm. — Suuruse järgi sortimine ei ole vajalik II klassi paprika puhul, kui järgitakse miinimumsuurust. ▼M1 — Suurusnõudeid ei kohaldata minipaprikate suhtes. ( 5 ) ▼B

IV. HÄLBEID KÄSITLEVAD NÕUDED

Igas pakendis lubatakse kvaliteedi- ja suurushälbeid toodete suhtes, mis ei vasta pakendil näidatud klassi nõuetele.

A. Kvaliteedihälbed

i) I klass

10 % paprikate arvust või kaalust, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires.

ii) II klass

10 % paprikate arvust või kaalust, mis ei vasta ei selle klassi ega miinimumnõuetele, välja arvatud mädaplekkidega või muul viisil tarbimiseks kõlbmatuks muutunud tooted.

B. Suurushälbed

i) I klass

10 % paprikate arvust või kaalust, mis ei vasta selle klassi nõuetele ±5 mm piires ja milles on kõige rohkem 5 % miinimumsuurusest väiksemaid paprikaid.

ii) II klass

— Sorditud paprikad — 10 % paprikate arvust või kaalust, mis ei vasta selle klassi nõuetele ±5 mm piires ja milles on kõige rohkem 5 % miinimumsuurusest väiksemaid paprikaid.

— Sortimata paprikad — 5 % paprikate arvust või kaalust, mis erineb miinimumsuurusest kuni 5 mm.

V. ESITUSVIISI NÕUDED

A. Ühtlikkus

Iga pakendi sisu peab olema ühtlik ja sisaldama ainult sama päritoluga, sama sorti või kaubanduslikku tüüpi, sama kvaliteedi ja suurusega (kui toode sorditakse suuruse järgi) paprikaid ning I klassi paprikad peavad olema ka ühtlase küpsusastme ja värvusega.

▼M2

Siiski võib eri värvi paprikate segu pakkida samasse pakendisse, kui need on päritolult, kvaliteedilt, kaubanduslikult tüübilt ja suuruselt (kui toode sorditakse suuruse järgi) ühtlikud.

Tarbijapakendid netomassiga alla ühe kilo võivad sisaldada eri värvi ja/või eri kaubanduslikku tüüpi paprikate segu, kui need on kvaliteedilt ning iga asjaomase värvuse ja/või kaubandusliku tüübi päritolult ühtlikud.

▼B

Kui tooted sorditakse suuruse järgi, peavad pikergused paprikad olema peaaegu ühepikkused.

▼M1

Minipaprikad peavad olema suhteliselt ühtlase suurusega. Neid võib segada muude eri liiki ja päritolu minitoodetega.

▼B

Pakendi sisu nähtav osa peab esindama kogu pakendi sisu.

▼M3

Olenemata selle punkti eelmistest sätetest võivad käesoleva määrusega hõlmatud tooted komisjoni määruses (EÜ) nr 48/2003 ( 6 ) sätestatud tingimustel olla müügipakendites ► netomassiga kuni kolm kilogrammi ◄ eri tüüpi puu- ja köögiviljade seguna.

▼B

B. Pakendamine

Paprikad peavad olema nii pakitud, et need on nõuetekohaselt kaitstud.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Pakend peab olema ilma igasuguse võõrolluseta.

▼M5

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼B

VI. MÄRGISTAMISNÕUDED

Iga pakendi ühel küljel peavad olema loetavate, püsivate ja väljastpoolt nähtavate tähtedega järgmised andmed.

▼M5

A. Identifitseerimine

Pakendaja ja/või saatja nimi ja aadressSelle teabe võib asendada:

— kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse;

— ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab.

▼M2

B. Toote liik

Kui pakendi sisu ei ole nähtav:

— “Paprika”,

— värvus,

— kaubanduslik tüüp (“pikergune”, “kandiline”, “kandiline teravatipuline”, “lapik”) või sordinimi.

Eri värvi ja/või kaubanduslikku tüüpi paprikat sisaldavate pakendite või tarbijapakendite puhul:

— “Paprikate segu” või samaväärne nimetus,

— kui pakendi sisu ei ole nähtav: paprikate värvused ja/või kaubanduslikud tüübid ning iga asjaomase värvuse ja/või kaubandusliku tüübi paprikate arv.

C. Toote päritolu

Päritoluriik ja vajaduse korral tootmispiirkond või üleriigiline, piirkondlik või kohalik kohanimi.

Tarbijapakendite puhul, mis sisaldavad eri värvusega ja/või eri kaubandusliku tüübi erinevat päritolu paprikate segu, märgitakse iga päritoluriik asjaomase värvuse ja/või kaubandusliku tüübi juurde.

▼B

D. Kaubanduslikud andmed

— Klass.

— Suurus (kui toode on sorditud suuruse järgi) väljendatuna miinimum- ja maksimumläbimõõdus või vajaduse korral märge “suuruse järgi sortimata”.

▼M2

— Vajaduse korral “Minipaprikad” või muu asjakohane termin paprika minivormi kohta. Kui samas pakendis on mitut liiki miniköögivilja, tuleb märkida iga toote nimetus ja päritolu.

▼B

E. Ametlik kontrollmärk (ei ole kohustuslik)

▼M5

Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale.